חיים הלר

הרב חיים הֶלֶר (בכתיב יידי: העליר; באנגלית: Chaim Heller; 11 ביולי 1879, ביאליסטוק – י"ד בניסן תש"ך, 10 באפריל 1960, ניו יורק) היה חוקר הספרות התלמודית ותרגומי המקרא.
חתן פרס הרב קוק לשנת תש"ז.

==תולדות חייו==
נולד ב-1879 בעיר ביאליסטוק, בנו של ישראל פינסקר, ואחיו הצעיר של נחמן הלר (לימים רב וסופר). גדל בעיר ורשה, ונודע בצעירותו כ"העילוי מוורשה". מגיל 10 לא למד אצל "מלמדים" אלא לבדו, ומעולם לא למד בישיבה. נישא לבתו של ה' דיסקין, שהיה מעשירי הקהילה בלודז'. בבית דודו העשיר בוורשה נפגש עם גדולי הדור ההוא, ופלפל עמם בדברי תורה, בהם ר' יוסף דוב הלוי סולובייצ'יק (בית הלוי), ר' יצחק אלחנן ספקטור מקובנא והנצי"ב. היה חבר קרוב לר' חיים מבריסק, ר' אליהו חיים מייזל מלודז', ור' אליהו פיינשטיין מפרוזינא.

הלר קיבל תואר דוקטור מאוניברסיטת וירצבורג בגרמניה. עם פטירת הרב מלכיאל צבי טננבוים נותרה קהילת לומז'ה ללא רב ובני הקהילה החליטו לבחור ברב הלר, שהיה ידוע כבר אז כלמדן וחריף ואף בעל השכלה ותואר דוקטור. בתקופה זו כבר הספיק לפרסם מחקרים על תרגום השבעים ועל הרמב"ם, מחקרים שזכו להערכה על ידי רבנים ומלומדים כאחד. עם זאת לאחר חודשים ספורים עזב את משרת הרבנות. הרב סולובייצ'יק סיפר כי הרב הלר הסביר לו שחשש שבתור רב העדה יכפו עליו דברים שהם למורת רוחו.

הרב הלר עבר לברלין, שם הקים ב-1922 מוסד ישיבתי להכשרת רבנים בשם "בית המדרש העליון", ועמד בראש חוגים שעסקו בחקירה מדעית של ספרות ישראל. ב-1937 עם עליית הנאצים לשלטון היגר לניו יורק שם המשיך את פעולתו המדעית, לצד עבודת הוראה בישיבת רבינו יצחק אלחנן. היה נשיא הכבוד לארגון ה-OU, איחוד קהילות האורתודוקסים בארצות הברית.

רבי חיים הלר נפטר ב-1960. הניח אישה ושלוש בנות.

נקבר בבית העלמין מאונט ג'ודה (Mount Judah) בשכונת רידג'וורד (Ridgewood) שברובע קווינס בניו יורק, בהלווייתו השתתפו מאות רבנים בראשם הרב יוסף דוב סולבייצ'יק.

על שמו רחובות ביפו ובשכונת גבעת מרדכי בירושלים.

==פועלו המחקרי==
ר"ח הלר עסק בתחומים רבים של ספרות המקרא, התלמוד וההלכה. הוא השתדל לברר במחקריו את הנוסח המדויק של הטקסט על פי כתבי יד. בגישתו הכללית היה שמרן, אך לא נמנע משימוש במחקרים מודרניים של מחברים יהודים ושאינם יהודים.

* ספריו בחקר המקרא:
** הנוסח השמרוני של התורה: העתקה מתוך נוסח המסורה, ברלין תרפ"ד
** על התרגום הירושלמי לתורה, ניו יורק, תרפ"א
** על תרגום השבעים בּקונקרדנציה היכל הקדש, בתוספת הערות וביאורים וחקירות במדע התנ"ך, ניו-יורק, תש"ד.
** פשיטא הוא התרגום הסורי לתנ"ך - מועתק לכתב עברי עם הערות והגהות ובאורים מאת חיים העליר: ספר בראשית, ברלין תרפ"ז, ספר שמות, ברלין תרפ"ט. את הפשיטא לספר שמות הוא ערך מחדש לדפוס אך לא עלתה בידו להשלים את ההדפסה לפני פטירתו.
** בתחום תרגומי המקרא, כתב גם ספרים בגרמנית.

* קונטרסים:
** ע"ד מסורת הש"ס בירושלמי
** המעלות לשלמה

* ספריו בהלכה: 
** לחקרי הלכות, בירורי דינים ועניינים בחלק חשן המשפט ורובם בפסקי הרמב"ם ז"ל, חיים העליר, כרך ראשון ברלין תרפ"ד, כרך שני פיעטרקוב תרצ"ב.
** בירורים בכמה עניינים ברמב"ם ובפוסקים בהלכות מלוה ולוה ואביזרייהו, מאת חיים העליר, שיקגו, תש"ו.

* כן הוציא מחדש את ספר המצוות לרמב"ם (מהדורה ראשונה, פיטרקוב, תרע"ד), על פי תרגומו של משה אבן תיבון. מסופר שהחפץ חיים אמר כי לאחר ספר המצות שלו, הישן הוא ספר שאינו מוגה. מהדורה נוספת של ספר זה, יצאה על ידי מוסד הרב קוק בירושלים, תש"ו (ומאז במהדורות רבות נוספות). על ספר זה זכה בשנת תש"ז בפרס הרב קוק.
בתוכניתו הייתה גם להוציא לאור את ספר משנה תורה להרמב"ם מבואר עם שינויי נוסחאות. הוא עמל על הפרויקט שנים רבות כפי שכתב במכתבו מברלין לרב דוד סימונסן משושן פורים תרפ"ו:

==לקריאה נוספת==
* ר' בנימין, כנסת חכמים, ירושלים, 1961.
* הרב משה דמביצר, [https://www.academia.edu/25757828/%D7%90%D7%92%D7%A8%D7%95%D7%AA_%D7%94%D7%A8%D7%91_%D7%97%D7%99%D7%99%D7%9D_%D7%94%D7%A2%D7%9C%D7%99%D7%A8 'אגרות הרב חיים העליר'], קובץ חצי גבורים - פליטת סופרים ט (ניסן תשע"ו), עמ' תתקכג–תתקנב.
* הרב אוריאל בנר, [https://asif.co.il/wp-content/uploads/2022/12/2-17.pdf 'קווים לדמותו של הגאון ר' חיים הלר'], אסיף ח (תשפ"ג), עמ' 720–766.
* יוסף דוב הלוי סולובייצ'יק, 'לדמותו של רבי חיים הלר ז"ל', שנה בשנה (תש"ל), 221-197.

<div class="mw-content-ltr">
* 'Heller, Chaim (1879-1960),' in: Moshe D. Sherman, Orthodox Judaism in America: A Biographical Dictionary and Sourcebook, Westport, Conn.: Greenwood Press, 1996, pp. 89-91. ([http://books.google.co.il/books?id=cgMCSrDxKGAC&pg=PA91&dq=%22chaim+heller%22&as_brr=0&sig=htdTAqOEdyqDOd3JAL7VySDyJqM&redir_esc=y#v=onepage&q=%22chaim%20heller%22&f=false Google Books])
</div>

==קישורים חיצוניים==
* 
* 
* 
* 
* 
* 
* 
* 
* 
* מאמר של ר' טוביה פרשל
* [http://onthemainline.blogspot.com/2007/10/reb-chaim-heller.html Reb Chaim Heller---One In Generations], Dr. Aaron Rosmarin, The Jewish Criterion, September 15, 1944 (Vol. 104 No. 20), pages 175-178 
* אבישי אלבוים, [http://amhasefer.wordpress.com/2013/07/18/%d7%9e%d7%93%d7%95%d7%a2-%d7%a2%d7%96%d7%91-%d7%94%d7%a8%d7%91-%d7%97%d7%99%d7%99%d7%9d-%d7%94%d7%9c%d7%99%d7%a8-%d7%90%d7%aa-%d7%a8%d7%91%d7%a0%d7%95%d7%aa-%d7%9c%d7%95%d7%9e%d7%96%d7%94-%d7%9c/ מדוע עזב הרב חיים הליר את רבנות לומז'ה לאחר מספר חודשים?], עם הספר
* 

* [http://www.yu.edu/riets/about/mission-history/historic-roshei/chaim-heller HaRav Hagaon R. Chaim Heller zt"l. 1880-1960] באתר ישיבה יוניברסיטי 
* [http://www.worldcat.org/identities/lccn-n86-72248 חיים הלר] באתר WorldCat
* [http://kevarim.com/rabbi-chaim-heller קברו של חיים הלר] באתר kevarim.com
* הרב אוריאל בנר, [https://asif.co.il/wp-content/uploads/2022/12/2-17.pdf קווים לדמותו של הגאון ר' חיים הלר] באתר ספריית אסיף

==הערות שוליים==

קטגוריה:חוקרי תלמוד
קטגוריה:חוקרי מקרא
קטגוריה:אוטודידקטים יהודים
קטגוריה:זוכי פרס הרב קוק
קטגוריה:רבנים פולנים
קטגוריה:סובאלק: רבנים
קטגוריה:סגל ישיבה יוניברסיטי
קטגוריה:ספר המצוות לרמב"ם: פרשנים, מתרגמים ומהדירים
קטגוריה:אמריקאים שנולדו ב-1879
קטגוריה:אמריקאים שנפטרו ב-1960